Elektromagnit tolqınlar tarqatıwshısı: Antenna

|
Elektromagnit tolqınlar tarqatıwshısı: Antenna
|
bet | 3/4 | Sana | 27.05.2024 | Hajmi | 0,6 Mb. | | #254919 |
Bog'liq Elektromagnit tolqinlardin tarqaliwi. Shaxnoza Ataxanova v2Elektromagnit tolqınlar tarqatıwshısı: Antenna
Antenna (latınsha : antenna — shıbın-shirkey murtı) — elektromagnit tolqınların keńislikke taratıwshı (uzatıwshı antenna) yamasa qabıl etiwshi (qabıl etiwshi antenna) qurılma. Hár qanday uzatıwshı antennanı qabıl etiwshi antenna ornında yamasa, kerisinshe, qabıl etiwshi antennani uzatıwshı antenna ornında isletiw múmkin, sebebi olardıń hámme elektr qásiyetleri birdey. Uzatıwshı antenna uzatqısh úskene energiyasın elektromagnit tolqınları energiyasına, qabıl etiwshi antenna elektromagnit tolqınları energiyasın joqarı chastotalı tok energiyasına aylantıradı. Bunnan tısqarı, uzatıwshı antenna energiyanı arnawlı bir tegislik hám jóneliste tarqatıw ózgeshelikine, qabıl etiwshi antenna túrli jónelisten keliwshi tolqınlardı saralaw ózgeshelikine iye boladı. Qabıl etiwshi antennanın bul ózgesheligi jónelis boyınsha tańlaw dep ataladı. Antennanın islew tárizi ashıq terbelis konturınıń elektromagnit tolqınların tarqatıwına tiykarlanǵan. Chastotalar diapazonına qaray antennalar uzın, orta, qısqa hám ultraqısqa tolqın antennalarına bólinedi. Antennalardın dúzilisi hám forması olardıń qanday maqset ushın arnalǵanlıǵına baylanıslı. Uzın hám orta tolqın antennalarinın ulesi jetkiliklishe uzın (hám biyik), tik ornatılǵan ótkizgishten ibarat. Tómen chastotalar diapazonı ushın arnalǵan antennalar sımlardan jasalǵan quramalı úskene (1-súwret), joqarı hám ultrajuksek chastotalar diapazonı ushın arnalǵan antennalar linza hám gernay formasındaǵı úskene bolıp tabıladı. wazıypasına kóre, antennalar tómendegi gruppalarǵa bólinedi: a) radioesittiriw stansiyaları antennası; b) radiobaylanıs stansiyası antennası; v) televiziyalıq antennalar; g) radiolokatsiya hám radiotelemexanika antennaları; d) radioastronomiya antennası. Bul antennalardın dúzilisi bir-birinen parıq etiwine qaramay, barlıǵında simmetrik yamasa simmetrik emes vibrator boladı. Simmetrik vibrator óz-ara teń eki ótkizgish bolıp, olardıń bir ushına ótkizgish yamasa priyomnikdan keletuǵın fider liniyasi jalǵanadı. Ótkizgishtiń uzınlıǵı uzatılıp atırǵan radiotolqınlar uzınlıǵınıń yarımına (ólshem yarım tolqın uzınlıǵına ) teń bolǵan vibratorlar antenna texnikasında kóp qollanıladı. Simmetrik emes vibrator tek bir ótkizgishten ibarat. Sol sebepli fider liniyasının ekinshi ushı jerge jalǵanıwı kerek. Kórsetkishleri: jónelgenlik diagramması, kúsheytiw koefficiyenti, tarqatılǵan tolqınlardıń polyus tegisligi, f. i. k., tásir biyikligi hám taǵı basqa. Dúzilisine kóre, antennalar gorizontal, vertikal, magnitli, qıya, romb tarizli, parabolik, dielektrikli hám taǵı basqa turlerge bólinedi. Alısǵı stansiyalardan signallardı qabıllawda hám uzatıwda gorizontal hám de vertikal antennadan, kishi („qalta“) hám kóterip juriletugın radiopriyomniklerde signallardı qabıllawda magnitlı antennadan paydalanıladı. Magnitlı antenna radiotolqinlardın magnitlı qurawshıların jaqsı sezedi. Bunday antenna magnit material (ferrit) den jasalǵan sterjennen ibarat bolıp, oǵan priyomnik tebre-ósindi konturınıń induktivlik galtaq ornatılǵan. Ultra qısqa tolqınlarda talay quramalı baǵdarlanǵan antennadan paydalanıladı. Olar metall sterjenlerge simmetrik bekkemlenip oyıq aynalar kórinisinde islenedi. Qısqa tolqın taratıwshı hám qabıl etiwshi eń ápiwayı antenna ólshemi yarım tolqın uzınlıǵına teń simmetrik vibrator bolıp tabıladı. Vibrator energiyanı tiykarlanıp jıyilikke salıstırǵanda qandayda bir múyesh astında ótetuǵın tegislikte tarqatadı (vibrator óz ogı hám jer sırtı boylap energiya tarqatpaydı ), vibratordın jónelgenligi júdá kem.Vibratordın jónelgenligin arttırıw ushın kóp qabatlı sinfaz hám romb tarizli antennalar islenedi. Kóp qabatlı sinfaz antenna gorizontal jaylasqan, eki bóleginiń ólshemi yarım tolqın uzınlıǵına teń vibratorlar bolıp tabıladı. Olardan birewi tarqatǵısh, ekinshisi qaytarǵısh esaplanadı. Qaytarǵısh vibrator tolqındı bir tárepleme tarqatadı. Romb tarizli antenna simdan jasalǵan hám keń tolqın diapazonında isleydi. Antennalar metr, desimetr, santımetrli tolqınlar antenna siga bólinedi, mas, shleyf antenna hám direktorlı antennalar. Shleyf antenna úshleri tutastirilgan, parallel jaylasqan, ólshemi yarım tolqın uzınlıǵına teń 2 vibratordan dúzilgen.
|
| |